499.06 REGOLAMENTIDWAR DRITTIJIET GĦALL-UŻU TA’ BAGI L-AVVIŻ LEGALI 44 ta’ l-1979, kif emendat bl-Avviżi Legali 23 ta’ l-1982, 30 ta’ l-1983 u 12 ta’ l-1985; bl-Att XVII ta’ l-1991; u bl-Avviż Legali 425 ta’ l-2007. L-AVVIŻ LEGALI 44 ta’ l-1979, kif emendat bl-Avviżi Legali 23 ta’ l-1982, 30 ta’ l-1983 u 12 ta’ l-1985; bl-Att XVII ta’ l-1991; u bl-Avviż Legali 425 ta’ l-2007. 1. Titolu. It-titolu ta’ dawn ir-regolamenti hu r-Regolamenti dwar Drittijiet għall-Użu ta’ Bagi. 2. F’dawn ir-regolamenti, "Awtorità" tfisser Awtorità għat-Trasport f’Malta stabbilita taħt l-Att dwar l-Awtorità għat-Trasport f’Malta. 3. Użu ta’ bagi. Emendat: XVII.1991.81. Ebda kaptan ta’ bastiment ma għandu juża xi bagali tkun proprjetà ta’, jew taħt il-kontroll jew il-maniġġ ta’, jew li tkun imħaddma mill-Awtorità mingħajr il-permess bil-quddiem ta’ l-Awtorità. 4. Ħtieġa ta’ dgħajjes ta’ l-irmonk. Emendat: XVII.1991.81. Fl-għoti ta’ permess lil kaptan biex jirmiġġa l-bastiment ma’ baga, jew biex tħal li dak l-irmiġġ, l-Awtorità tista’ teħtieġlu li juża dak in-numru ta’ dgħajjes ta’ l-irmonk li fil-fehma ta’ l-Awtorità jkunu meħtieġa biex jiġi żgurat li l-bastiment ma’ jagħmil xxi ħsara lill-baga u/jew l-irmiġġ partikolari. 5. Iċ-ċima tal-bastiment għandha tintrabat mal-ħolqa ta’ baga. Emendat: XVII.1991.81. (1) Ħlief jekk mhux bil-permess ta’ l-Awtorità, il-kaptan ta’ bastiment għandu jorbot iċ-ċima tal-bastiment biss mal-ħolqa tal-baga iżda ma’ ebda parti oħra ta’ l-irmiġġ. (2) Il-kaptan ta’ bastiment li jkunirmiġġat ma’ baga għandu jieħu dawk il-prekawzjonijiet kollha li jkunu meħtieġa biex tiġi evitata kull ħsara jew sforzi żejda fuq il-baga jew l-irmiġġ, u, b’mod partikolari, m’għandux, mingħajr il-permess bil-quddiem ta’ l-Awtorità, juza l-makna tal-bastiment fil-waqt li l-bastiment ikun marbut mal-baga. 6. Prekawzjonijiet waqt li l-bastiment ikun marbut ma’ baga. Emendat: XVII.1991.81. Il-kaptan ta’ bastiment li jkunirmiġġat ma’ baga għandu, fil-ħinijiet kollha, ikollunies biżżejjed abbordbiex- (a) jieħdu ħsieb id-dwal u kull sinjali oħra; (b) iżommu l-irmiġġi aġġustati tajjeb; (ċ) iniż/lu l-ankra fil-każ li l-bastiment jinħall; (d) jgħarrfu lill-Awtorità fil-każ ta’ kolliżjoni mal-bastiment jew ma’ l-irmiġ [i. 7. Tneħħija ta’ bastiment li jkun qed jegħreq jew li jkun se jiġġarraf. Emendat: XVII.1991.81. (1) Jekk bastiment jgħereq jew jinkalja jew jiġġarraf meta jkun sejjer biex jieħu, ikun qed jieħu, ikun qiegħed ma’, jew ikun qed iħalli, il-baga, is-sid u/jew il-kaptan tal-bastiment għandu minnufih jieħu l-bastiment għal dak l-ankraġġ jew post ieħor li tindika l-Awtorità. (2) Jekk il-kaptan jew is-sid tal-bastiment ma jħarisx, fi żmien erbgħa u għoxrin siegħa, id-disposizzjoni tas-sub regolament (1), l-Awtorità tista’ timmarka l-bastiment b’dak id-dawl, baga jew marki oħra għar-riskju u għas-spejjeż tal-kaptan jew ta’ sid il-bastiment. (3) Jekk il-kaptan jew is-sid ma jneħħix, fi żmien ħmistax-il jum jew f’dak iż-żmien itwal jew aqsar li l-Awtorità, fid-diskrezzjoni assoluta tagħha, tista’ tiddeċiedi f’kull każ partikolari, il-bastiment kif provdut fis-sub regolament (1), l-Awtorità tista’ tieħu l-pussess ta’, tneħħi jew tiddistruġġi dak il-bastiment unaw fraġju u tiġbor mingħand il-kaptan jew is-sid tal-bastiment dak il-kost u l-ispejjeż li jkunu saru mill-Awtorità kif ukoll kull danni li jkunu ġġarrbu mill-Awtorità. 8. Fl-ghoti ta’ permess għall-użu ta’ xi baga kif imsemmi fir-regolament 3, l-Awtorità tista’ - (a) teħtieġ mingħand il-kaptan, is-sid u/jew l-aġent tal-bastiment obbligazzjoni li tindennizza lill-Awtorità minn kull ħsara li tista' tiġrilil xi bastiment li juża dik il-baga u minn kull ħsara li tiġġarrab minn xi bastiment ieħor, jew lil ħajja jew lil proprjetà u li tiġġarrab mill-użu ta’ dik il-baga, u (b) timponi kull kondizzjoni oħra li tista’ tiddeċiedi fid-diskrezzjoni assoluta tagħha. 9. Drittijiet u ħlas tagħhom. Emendat: A.L.23 ta’ l-1982; A.L.30 ta’ l-1983; XVII.1991.81. (1) Is-sid, il-kaptan jew l-aġent ta’ bastiment li juża baga kif imsemmija fir-regolament 3 għandu, b’żieda ma’ kull dritt, ħlasijiet jew rati oħra, iħallas dwar il-bagi murija fl-ewwel kolonna ta’ l-Iskeda r-rata relattiva għal kull ġurnata jew parti minnha murija fit-tieni kolonna ta’ l-imsemmija Skeda. (2) Ir-rata relattiva li għandha titħallas kif provdut fis-sub regolament (1) tirdoppja meta xi bastiment li juża dik il-baga ma jkollux l-ekwipaġġħiħ ta’ uffiċjali u baħrin tal-gverta u ta’ l-engineroom, jew ma jkollux dak in-numru ta’ ekwipaġġ ta’ uffiċjali u baħrin tal-gverta u ta’ l-engineroom kif ikun miftiehem ma’ l-Awtorità. (3) L-Awtorità tista’ titlob li l-ħlas għall-użu ta’ xi baga kif imsemmija fir-regolament 3 isir bil-quddiem, u tista’ ukoll titlob depożitu bil-quddiem dwar dak l-użu. (4) L-irmiġġ ta’ bastiment ma’ xi baga partikolari jkun fid-diskrezzjoni assoluta ta’ l-Awtorità. 10. Il-Ministru responsabbli għall-portijiet, bi ftehim mal-Ministru responsabbli għall-finanzi, jista’ jeżenta lil kull sid, kaptan jew aġent ta’ kull bastiment mill-ħlas ta’ kull dritt li xort’oħra jitħallas taħt id-disposizzjonijiet ta’ dawn irregolamenti.